# PÁLYÁZATI FELHÍVÁS

**Szombathely Megyei Jogú Város Önkormányzata Közgyűlése**

a közalkalmazottak jogállásról szóló 1992. évi XXXIII. törvény 20/A. § alapján

pályázatot hirdet

**A SZOMBATHELYI VÁROSI VÁSÁRCSARNOK**

**IGAZGATÓ (magasabb vezető)**

beosztás betöltésére.

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2018.01.01.-2019.12.31.

**A munkavégzés helye:**

Vas megye, 9700 Szombathely, Hunyadi János u. 5-7.

**A beosztáshoz tartozó, illetve a vezetői megbízással járó lényeges feladatok:**

Magasabb vezetői beosztáshoz tartozó feladatok: A vásárokról, a piacokról és a bevásárlóközpontokról szóló 55/2009. (III.13.) Korm. Rendelet, és a vásárok és piacok működéséről szóló 34/1995. /X.26./ sz. önkormányzati rendelet előírásainak, valamint az élelmiszerláncról és hatósági felügyeletéről szóló 2008. évi XLVI. törvény betartásával a Szombathelyi Vásárcsarnok működtetése. Magasabb vezetői feladatok ellátása. A feladatellátáshoz szükséges személyi-tárgyi feltételek biztosításáról való gondoskodás.

Beosztotti munkakör: A Szombathelyi Városi Vásárcsarnok feladatkörével összefüggő feladatok ellátása.

**Jogállás, Illetmény és juttatások:**

A jogállásra, az illetmény megállapítására és a juttatásokra a közalkalmazottak jogállásról szóló 1992. évi XXXIII. törvény, valamint a végrehajtásáról rendelkező, a helyi önkormányzatok által fenntartott szolgáltató feladatokat ellátó egyes költségvetési intézményekre vonatkozó 77/1993. (V.12.) Korm. rendelet rendelkezései az irányadóak.

Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazott munkakörbe kinevezhető.

**Pályázati feltételek:**

* magyar állampolgárság;
* büntetlen előélet; a pályázó nem áll a Kjt. 20. § (2) bekezdés d) pontjában meghatározottak miatti büntetőeljárás hatálya alatt;
* cselekvőképesség;
* gazdasági, agrár, műszaki vagy államigazgatási felsőfokú iskolai végzettség
* legalább 3 éves azonos vagy hasonló területen szerzett vezetői tapasztalat
* a három hónapos próbaidő kikötésének vállalása (amennyiben a pályázó részére próbaidő kikötése kötelező).
* vagyonnyilatkozat-tételi eljárás lefolytatása

**A pályázat elbírálásánál előnyt jelent:**

* legalább középfokú angol/német nyelvtudás
* további diploma megléte

**Elvárt kompetenciák:**

* önálló, gyors, precíz munkavégzési képesség; nagyfokú terhelhetőség; kiváló kommunikációs és problémamegoldó készség.

**A pályázat részeként benyújtandó iratok, igazolások:**

* részletes szakmai önéletrajz;
* az álláshely betöltéséhez szükséges végzettség, szakképzettség meglétét, továbbá, amennyiben nyelvvizsgával rendelkezik az idegennyelv-tudást igazoló okmány(ok) másolata;
* a Szombathelyi Város Vásárcsarnok fejlesztésre, vezetésére vonatkozó program;
* 90 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó a Kjt. 20. § (2) bekezdés d) pontjában foglalt büntetőeljárások hatálya alatt nem áll, továbbá annak igazolására, hogy a pályázó nem áll foglalkozástól eltiltás hatálya alatt;
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja;
* a pályázó nyilatkozata arról, hogy amennyiben próbaidő kikötése kötelező, úgy 3 hónapos próbaidő kikötését vállalja;
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását;
* legalább 3 éves azonos vagy hasonló területen szerzett vezetői tapasztalat igazolása.

**A munkakör betölthetőségének időpontja:**

A munkakör legkorábban 2018. január 01. napjától tölthető be.

**A pályázat beérkezésének határideje:** 2017.12.04. 16,00 óra (postai úton való benyújtás esetén is)

A pályázati kiírással kapcsolatosan további információt Jogi, Képviselői és Hatósági Osztály Humánpolitikai Irodája nyújt, a 94/520-297-es telefonszámon.

**A pályázat benyújtásának módja:**

* Postai úton, a pályázatnak Szombathely Megyei Jogú Város Önkormányzata Közgyűlésének címezve a 9700 Szombathely, Kossuth Lajos utca 1-3. (Szombathely Megyei Jogú Város Polgármesteri Hivatala) címre történő megküldésével. Kérjük a borítékon feltüntetni a pályázati adatbázisban szereplő azonosító számot: 1197/2017.; valamint a munkakör megnevezését: Szombathelyi Városi Vásárcsarnok Igazgató beosztás betöltésére vonatkozó pályázat.
* Személyesen: a Jogi, Képviselői és Hatósági Osztály Humánpolitikai Irodája részére (9700 Szombathely, Kossuth Lajos utca 1-3. 6. emelet 606-608. számú iroda)

**A pályázati eljárás, a pályázat elbírálásának módja, rendje:**

A Kjt. 20/A. § (6) bekezdése alapján a pályázót a pályázati határidő lejártát követő huszonegy napon belül a Gazdasági és Városstratégiai Bizottság hallgatja meg és véleményezi.

A pályázatokról Szombathely Megyei Jogú Város Közgyűlése, mint a kinevezési és megbízási jogkör gyakorlója – a Gazdasági és Városstratégiai Bizottság szakmai véleményének mérlegelését követően – dönt.

A pályázók a bizottsági meghallgatás időpontjáról a Bizottság ülését megelőző 5 nappal írásban értesítést kapnak. A pályázat eredményéről a pályázók a döntést követő 3 munkanapon belül írásban értesülnek. A kiíró a pályázat eredménytelenné nyilvánításának jogát fenntartja.

**A pályázat elbírálásának határideje:** 2017.12.31.

**Megjegyzés:**

A pályázat kiírója tájékoztatja a pályázókat, hogy a „Helyi gazdaságfejlesztés” című, a TOP 6.1.3-15 kódszámú pályázat keretén belül Szombathely Megyei Jogú Város Önkormányzata a Vásárcsarnokot felújítja. A pályázat kiírásának időpontjában a felújítás előkészítése folyamatban van.

A pályázat kiírója felhívja a Tisztelt pályázók figyelmét, hogy a pályázat beérkezésének határideje a postai úton való beérkezésre és a személyesen történő benyújtásra is egyaránt irányadó.

**A pályázati felhívás közzétételének helye, ideje.**

* https://kozigallas.gov.hu – 2017.11.02.
* Szombathely Megyei Jogú Város honlapja ([www.szombathely.hu](http://www.szombathely.hu/)) – 2017.11.02.
* Szombathely Megyei Jogú Város Polgármesteri Hivatala hirdetőtáblája – 2017.11.02.

**Szombathely, 2017.**

 **/: Dr. Puskás Tivadar :/**

 **polgármester**